Nos Ansellus divina miseratione episcopus Eduensis, universis presentes litteras inspecturis notum facimus quod dominus Yvo de Verzeliaco, canonicus Carnotensis, constituit quandam capellaniam pro salute anime sue et antecessorum suorum in ecclesia beati Leodegarii de Domiciaco, qui debet ibi celebrare divinum officium, sicut supradiximus pro quibus dedit capellano qui habet dictam capellaniam duas vineas sitas in territorio de Domiciaco et quartam partem tercie partis decimarum de Domiciaco, de quibus vicarius jam ibi institutus coram nobis se tenuit pro pagato: nos vero attendentes devotionem dicti Yvonis, dictam capellaniam confirmavimus, et eidem concessimus ut si contigerit dictam capellaniam vacare tempore vite sue vel Guidonis de Edua, militis, et Hervine uxoris ejus, vel Guidonis, militis, filie eorumdem, dictus Yvo, et post mortem vel alter dictorum trium qui superstes fuerit, dare possint cui voluerint capellaniam supradictam. Post decessum vero eorum, ad nos donatio pertinebit. In cujus rei testimonium presentes litteras sigilli nostri munimine roboravimus. Actum anno Domini Mº ducentesimo quadragesimo septimo.